經數:一八四○

經名:因明入正理論疏卷中

頁數:一一一

上      欄

皆是無常. 顯略除繁. 喩宗雙貫. 何勞長1議.

故改前師. 古師結云. 是故得知聲是無常. 今

陳那云. 譬如甁等. 顯義已成. 何勞重述. 故於

喩中雙陳因宗二種明矣. 至後當知

論異法者若於是處說所立無因遍非有  述

曰. 下解異有四. 一牒名. 二總顯. 三別指. 四

釋成. 此卽初二. 處謂處所. 除宗已外有無法

處. 謂若有體若無體法. 但說無前所立之宗.

前能立因亦遍非有. 卽名異品. 以法異故. 二

俱異故. 理門頌云. 宗無因不有. 是名異法. 有

解. 正取因之異品. 由無此故宗必隨無. 故亦

兼取無宗名異. 合名異法. 復自難言. 若但無

因卽名異法. 同品非有應是異喩者. 若爾. 聲

無常宗. 以電甁等而爲同喩. 勤勇之因. 於電

非有. 應成異品. 宗定隨無由此應言同成宗

故. 因爲正同. 宗爲助同. 異品離故. 宗爲正

異. 因爲助異. 偏取非異. 故理門云. 宗無因不

有. 名爲異法不云因無宗不有. 名爲異喩. 然

此不欲別成異法. 故先無宗. 後方無因. 問何

故所立不言遍無. 能立之因言遍非有. 答宗

不成因. 不言遍無. 因成宗故言遍非有. 因不

遍無便成異法. 不定相違種種過起. 宗之所

立. 其法極寬. 如聲無我. 空等亦有. 若異皆

無. 都無異品. 如空等言. 便徒施設. 故知但無

隨應小分因之所立. 卽是異宗. 非謂一切皆

遍非有

問說所立無. 因已非有. 何須復說因遍無耶.

說因遍無. 已無所立. 何須復說所立宗無. 答

但言所立無. 因不遍非有. 卽九句中異品有

中      欄

攝. 除二八五餘六句是. 異喩亦犯能立不遣.

若言因遍非有. 不說所立無. 卽九句中同品

非有攝. 四六五是. 同品亦犯能立不成. 若非

說所立無. 亦非因遍非有. 卽九句中同品有

句. 餘中三句餘六句是. 異喩亦犯俱不遣過.

若說所立無因亦遍非有. 卽九句中二五八

是. 二八爲正. 第五不定. 同喩或犯俱不成過.

他句有過故此有過. 不爾此句非有過收. 此

中諸過. 或自或他或全或分. 隨其所應准前

思作. 第四句小分爲正. 餘皆有過. 爲遮此等.

必須雙言說所立無因遍非有

論謂若是常見非所作如虛空等  述曰. 別

指法也. 如無常宗. 是常爲異. 所作性因. 非作

爲異. 返顯義言. 於常品中旣見非作. 明所作

者定見無常. 同成宗故. 先因後宗. 異法離前.

宗先因後. 若異離中因先宗後. 如言非作定

是常住. □成本來2非諍空常住. 非是離前成

於無常之宗義也. 若成常住. 便犯相符. 舊已

定宗. 今成立故. 同旣成立先因後宗. 異旣離

前隨宗先後. 意欲□顯前成立義. 今者宗無

因旣不轉. 明因有處宗必定隨. 異但說離. 離

成卽得. 必先宗無後因無也. 故理門云. 說因

宗所隨. 宗無因不有. 如空等者. 此擧喩依. 以

彰喩體. 標其所依有法. 顯能依之法非有. 等

者. 等取隨所應宗涅槃等法

論此中常言表非無常非所作言表無所作

述曰. 下釋成義. 顯異無體亦成三相. 正因所

攝. 因明之法. 以無爲宗. 無能成立. 有無皆

異. 卽如論云. 和合非實. 許六句中隨一攝故.

下      欄

如前五句. 前破五句. 體非實有. 故得爲喩. 此

中以無而成無故. 應以有法而爲異品. 無其

體故. 還以無法而爲異云. 諸是實者. 非六句

攝. 無不異體. 若無爲宗. 有非能成. 因無所

依. 住無所立. 故可有爲異. 異於無故. 以有爲

宗. 有爲能成. 順成有故. 無非能立. 因非能

成. 喩無所立. 故有無□異. 皆止濫故. 無常之

宗旣是有體. 所作甁等有爲能立. 故於異品.

若薩婆多立有體空爲異. 若經部等立以無

3體空爲異. 但止宗因諸濫盡故. 不要異喩必

有所依. 同喩能立. 成有必有. 成無必無. 表詮

遮註二種入得. 異喩不爾. 有體無體一向皆

遮. 性止濫故. 故常言者. 遮非無常宗. 非所作

言. 表非所作因. 不要常非作別詮二有體. 意

顯異喩通無體故. 理門論云. 前是遮詮. 後唯

止濫. 由合及離比度義故. 前之同喩亦遮亦

詮. 由成無以無. 成有以有故. 後之異喩一向

止濫. 遮而不詮. 由同喩合比度義故. 由異喩

離比度義故. 彼復結云. 由是雖對不立實有

太虛空等. 而得顯示無有宗處無因義成. 古

說聲無常. 異喩如虛空. 理門難云. 非異品中

不顯無性. 有所簡別能爲譬喩. 謂於無常異

品. 應言謂若是常. 見非所作. 如盛空等. 正以

常爲異品. 兼非所作. 空爲喩依. 要此簡別. 顯

異品無. 返顯有所作因. 無常宗必隨逐. 汝但

云如空者. 今返難云. 非於異品不顯無宗. 及

無因性. 卽有簡別. 故能爲異喩. 長熱文勢義

道亦遠. 又難古言. 世間但顯宗因異品同處

有性爲異法喩. 非宗無處因不有性. 故定無

經數:一八四○

經名:因明入正理論疏卷中

頁數:一一二

上      欄

能. 初四句牒. 後三句非. 此說外道名爲世間.

但顯宗因常. 及非所作異品同在虛空上. 故

說此虛空爲異喩體. 此牒彼宗而申難言. 非

宗無處. 因不有性. 故定無能. 異品不言謂若

是常宗無之處. 見非所作因不有性. 以離宗

因. 返顯有因. 宗必定有. 故古異品. 決定無

能. 由此但應如我所說

論如有非有說名非有  述曰. 恐說異喩. 遮

義不明. 指事爲例. 此有二釋. 一云. 如勝論

師. 爲其五頂不信有性實等外有. 遂立量云.

有性非實非德非業. 有一實故有德業故. 如

同異性. 陳那破云. 此因有有法自相相違. 謂

有性應非有. 有一實故有德業故. 如同異性.

此引陳那有非有言. 豈言非有別有所目. 一

向遮有故言非有. 常等亦爾. 一向遮無常及

所作性故. 非有所目. 二云. 此言非有. 非引陳

那所說非有. 汎言非有. 略有二義. 一者勝論.

除有五句. 皆是非有. 此卽表詮. 二者非有. 但

非於有. 非有所目. 欲顯同喩成有體宗. 可如

表五. 異喩止濫. 如如遮有. 然中道大乘. 一切

法性. 皆離假智及言詮表. 言與假智俱不得

眞. 一向遮詮都無所表. 唯於諸法共相而轉.

因明之法. 卽不同彼. 然共相中可有詮表義.

同喩成立有無二法. 有成於有可許詮也. 無

成於無卽可遮也. 異喩必遮. 故言此遮非有

所表. 異不同同. 理如前說. 理門論中. 於此二

喩而設難言. 復以何緣第一說因宗所隨逐.

第二說宗無因不有. 不說因無宗不有邪. 此

中難意. 前頌所言說因宗所隨宗無因不有.

中      欄

此二名譬喩. 何不以同例異. 先宗後因. 說無

常者皆是所作. 而言諸所作者皆是無常. 說

有因處宗所隨逐. 何不以異例同. 先因後宗.

說非所作皆見是常. 而言若有是常見非所

作. 說宗無處因亦隨無. 彼論答云. 由如是說.

能顯示因. 同品定有. 異品遍無. 非顚倒說. 卽

彼頌言. 應以非作證其常. 或以無常成所作.

若爾應成非所說. 不遍非樂等合離. 初三句

答所作遍因. 後一句答勤勇狹因. 第一同喩

先宗後因. 第二異喩先因後宗. 返覆相例俱

爲不可. 若以離類合先因後宗. 而云非所作

者皆是常住. 卽應以非所作因自證常住. 非

離先立先宗後因. 若許爾者. 1亦應成立非本

所說無常之宗. 又空常住. 立敵本成. 若今更

立. 犯相符過. 旣非本諍. □乃立常. 由此故

言. 若爾應成非本所說. 若以合類離先宗後

因. 而云諸無常者皆是所作. 卽應以無常成

所作性. 非以所作成宗無常. 若許爾者. 卽應

成立非本所諍無常宗義. 又聲無常非兩所

許. 聲上所作兩本許成. 若以不共許無常. 成

共許之所作. 宗旣相符. 因亦隨一. 故云若爾

卽應成立非本所諍. 問聲甁俱無常. 諸所作

者皆無常. 聲甁無常兩俱成. 聲甁俱所作. 諸

無常者皆所作. 何廢聲甁所作兩俱成. 答彼

聲所作非無常. 甁許所作亦無常. 擧甁所作

旣無常. 類聲所作亦無常. 不欲成甁所作無

常. 何得別以無常成所作. 其第四句. 釋勤勇

因. 亦爲不可. 言不遍者. 若 以離類合. 先言若

非勤勇無間所發定是常住. 電非勤發而非

下      欄

常住. 非勤因寬. 常住宗局. 局宗不遍常住寬

因. 卽應以非勤發成其常住. 若爾應成非本

所說. 若以合類離. 先言諸無常者皆勤勇發.

電等無常非勤所發. 無常因寬. 勤發宗狹. 宗

狹因寬亦是不遍. 若亦許爾. 應成非本所諍

之說. 此勤勇因. 旣同所作. 應言又不遍. 略故

無又字. 其非樂者. 此不遍因. 2應別有成立不

愛樂宗. 謂若以離類合. 言諸非勤發皆常住

者. 空非勤發可是常住. 電非勤發如何皆常.

此因旣於異品中有. 卽成不定. 便爲成立電

等常住不樂之宗. 又若以合類離. 言諸無常

者皆是勤發. 甁等無常則是勤發. 電等無常

如何勤發. 此勤發因亦於異品中有. 還成不

定. 旣以無常成立電等而是勤發. 還非所樂.

由此合離二等相例. 咸爲不可. 是故但應合

離同異如我所說. 彼又問言. 爲要具二譬喩

言詞方成能立. 爲如其因但隨說一. 此問二

喩. 爲要具說二. 方成能立. 成所立宗. 爲如所

作勤勇二因. 但隨說一. 卽成能立. 成所立宗.

彼自答言. 若就正理. 應具說二. 由是具足顯

示所立不離其因. 以具顯示同品定有. 異品

遍無. 能正對治相違不定. 由具顯二. 故能顯

示宗不相離因. 亦顯宗因同品定有. 異品遍

無. 二喩旣足. 故能正除相違不定. 相違不定

二相過故. 相違之因同無異有. 不定之因二

有二無. 故說二喩具以除二過. 彼復又言. 若

有於此一分已成. 隨說一分亦成能立. 謂於

二喩. 有已解同. 應但說異有已解異. 應但說

同. 不具說二亦成能立. 彼論又言. 若如其聲.

經數:一八四○

經名:因明入正理論疏卷中

頁數:一一三

上      欄

兩義同許. 俱不須說. 或由義准. 一能顯二. 聲

謂有法. 所作性因. 依此聲有. 若敵證等聞此

宗因. 如其聲上兩義同語. 卽解因上二喩之

義. 同異二喩俱不須說. 或立論者已說一喩.

義准顯二. 敵證生解但爲說一. 此上意說二

俱不說. 或隨說一. 或二具說. 隨對時機一切

皆得

論已說宗等如是多言開悟他時說名能立

述曰. 解能立中. 自下第三總結成前. 簡擇同

異. 於中有二. 初結成前. 後簡同異. 結成有

二. 初總結成. 後別牒結. 此卽初也. 若順世

親. 宗示能立. 故言宗等. 宗因喩三名爲多言.

立者以此多言. 開悟敵證之時. 說名能立. 陳

那已後. 擧宗能等. 取其所等一因二喩名爲

能立. 宗是能立之所立具. 故於能立總結明

之

論如說聲無常是立宗言  述曰. 下別牒結

能立. 文勢有四. 此文初也. 牒前宗後指法云.

如有成立聲是無常者. 此是所諍立宗之言

論所作性故者是宗法言  述曰. 第二文也.

牒前因後指法云. 此中所作性者. 是宗之法

能立因言. 由是宗法故能成前聲無常宗. 名

爲因也. 有故字者. 前無今有顯立因法必須

言故. 不爾便非標宗所以. 前略指法. 由此略

無. 前指法中指示二因. 今唯牒一. 前者欲顯

同品定1有. 餘二言遍三相異故. 別顯二因.

今略結指. 故唯牒一

論若是所作見彼無常如甁等者是隨同品言

述曰. 第三文也. 牒前同喩. 後指法云. 謂若

中      欄

有所作因. 見有無常宗. 猶如甁等. 是無常宗

隨因所作同品之言. 雖所作因擧聲上有以

顯無常. 無常猶未隨所作因. 所作因通聲甁

兩處名因同品. 今擧甁上所作故無常. 顯聲

無常亦隨因同品. 義決定故. 又同品者. 是宗

同品. 昔雖擧因. 宗猶未隨自甁同品無常義

定. 今顯有因宗法必有. 如甁等故. 其所立聲.

定隨同品無常義立. 問敵者不解聲有無常.

何得以甁而爲同品. 答兩家共許所作同. 故

因正同品. 立者所立本立無常. 故擧於甁爲

宗同品. 亦無過也

論若是其常見非所作如虛空者是遠離言

述曰. 第四文也. 牒前異喩. 後指法云. 若是其

常. 離所立宗. 見非所作. 離能立因. 如虛空

者. 指異喩依. 此指於前宗因二濫名遠離言.

遠宗離因. 或通遠離. 或體[&FFFF]#名遠. 義乖名離.

與所能立. 體相[&FFFF]#遠. 義理乖絶. 故名遠離. 問

何故但離宗之與因. 不能離喩. 答別離宗因.

合則離喩. 更不別說. 然同成宗. 故必須體. 今

以止非. 不須異性. 問何故但名異喩. 不名異

宗因耶. 答喩合兩法. 宗因各一. 說異喩以總

苞. 言異二而爲失. 若言異宗異因. 謂更別成

他義. 非是離前. 返成能立. 故總名異喩. 合異

宗因. 不別說異宗異因之號

論唯此三分說名能立  述曰. 此簡同異. 理

門論云. 又比量中. 唯見此理若所比處. 此相

2審定(遍是宗法性也)於餘同類. 念此定有(同品定有性也)

於彼無處. 念此遍無(異品遍無性也)是故由此生決

定解. 卽是此中唯擧三能立. 彼引本頌言. 如

下      欄

自決定已. □他決定生. 說宗法相應. 所立餘

遠離. 此說二比. 一自. 二他. 自比處在弟子之

位. 此復有二. 一相比量. 如見火相煙. 知下必

有火. 二言比量. 聞師所說比度而知. 於此二

量自緣決定. 他比處在師主之位. 與弟子等.

作其比量. □他解生. 上之二句. 如次別配. 彼

論自釋下二句言. 爲於所比. 顯宗法性. 故說

因言. 爲顯於此不相離性. 故說喩言(順成返成宗因不相

離性卽是二喩)爲顯所比故說宗言. 故因三相宗之法

性. 與所立宗說爲相應. 釋餘遠離言. 除此更

無其餘支分. 由是遮遣餘審察等. 及與合結.

卽是此論說唯此言. 卽簡別故. 諸外道等立

審察支. 立敵皆於未立論前. 先生審察問定

宗徒. 以爲方便言申宗致. 集量破云. 由汝父

母生汝身故. 方能立論. 又由證者語具床座

等. 方得立論. 皆應名能立. 立者智生. 望他宗

智. 皆[&FFFF]#遠故. 尙非能立. 肉餘法耶. 古師所立

八四三等爲能立支. 皆非親勝所不說. 故

說等言 其合結支. 離因喩無故不別立. 性殊

勝故. 於喩過中. 無合倒合過爲增勝. 故名似

立. 至下當知

論雖樂成立由與現量等相違故名似立宗

述曰. 依標釋中大文有六. 自下第二次解似

立. 文段有二. 初3列解似. 後結非眞. 初中有

三. 初解似宗. 次解似因. 後解似喩. 初復有

二. 初牒已說有過非眞. 後隨標似列指釋結.

此卽初也. 樂爲有二. 一當時樂爲. 二後時樂

爲. 前樂爲當時之所樂. 似宗所立. 後時樂爲.

故樂爲言. 義通眞似. 前將當時之樂. 爲簡非

經數:一八四○

經名:因明入正理論疏卷中

頁數:一一四

上      欄

當時之所樂. 故似宗等非是眞宗. 論說雖言.

義兼德失. 雖復前言樂所成立說名爲宗. 此

爲德也. 當時立故. 無諸過故. 若與現量等相

違. 故後時樂爲. 非當時之所樂. 名似立宗. 此

爲失也. 後時立故. 有諸過故. 又此雖言亦顯

不定. 欲顯樂爲通其今後二時不定. 前當時

樂所立名宗. 後時樂爲名似立宗. 今顯後樂

故名似宗

論謂現量相違比量相違自敎相違世間相違

自語相違  述曰. 下隨標似列指釋結有三.

初隨標列. 次隨列指法. 後隨指釋結. 列名有

二. 初隨古列. 後隨今列. 此隨古也. 陳那唯立

此五. 天主又加餘四. 故理門論云. 非彼相違

義能遣. 義如前說. 若依結文. 或列有三. 初顯

乖法. 次顯非有. 後顯虛功. 此卽初也. 乖法有

二. 自敎自語. 唯違自而爲失. 餘之三種. 違自

共而爲過. 又現比違立敵之智. 自敎違所依

憑. 世間依勝義而無違. 依世俗而有犯. 據世

間之義立. 違世間之理智. 自語立論之法有

體有義. 體據義釋. 立敵共同. 後不順前. 義

不符體. 標宗旣已乖角能立何所順等. 故此

五違皆是過攝

論能別不極成所別不極成俱不極成  述

曰. 若爲二科. 下隨念列. 初三闕依. 後一義

順. 若爲三科. 下顯非有. 宗非兩許. 依必共

成. 依若不成. 宗依何立. 具如1四支無闕勝

2軍可成. 衆支旣虧勝*軍寧立. 故依非有宗

義不成

論相符極成  述曰. 此顯上功. 對敵諍宗. 本

中      欄

由理反. 立宗順敵. 虛3棄已功. 故亦過攝

論此中現量相違者如說聲非所聞  述曰.

自下第二隨列指法. 同前科列. 此中簡持. 唯

且明一. 現量體者. 立敵親證法自相智. 以相

成宗. 本符智境. 立宗已乖正智. 令智那得會

眞. 耳爲現體彼此極成. 聲爲現得本來共許.

今隨何宗所立. 但言聲非所聞. 便違立敵證

智. 故名現量相違. 此有全分一分四句. 全四

句者. 有違自現非他. 如勝論師對大乘云. 同

異大有. 非五根得. 彼宗自許現量得故. 雖此

亦有違敎相符. 今者但彰違自現量. . 有違他

現非自. 如佛弟子對勝論云. 覺樂欲瞋非我

現境. 彼宗說爲我現得故. 雖有此自能別不

成. 今此但取違他現量. 有違共現. 謂論所陳.

一切皆許聲所聞故. 雖此亦有違敎世間. 今

者但取違共現量. 有俱不違. 如前所說聲是

無常. 一分四句者. 有違自一分現非他. 如勝

論立一切四大. 非眼根境. 彼說風大及三極

微非眼根得. 三[&FFFF]#可得. 今說一切. 違自一分.

雖此亦有違敎等失. 今取違現. 有違他一分

現非自. 如佛弟子對勝論云. 地水火三非眼

所見. 彼說[&FFFF]#三是眼所見. 極微非見. 故違一

分. 有俱違一分現. 如勝論師對佛弟子立色

香味皆非眼見. 唯色眼見. 彼此共知. 餘皆非

見. 名違共一分. 雖此亦有一分違自敎世間

相符. 今者但取俱違一分. 俱不違一分者. 如

佛弟子對數論云. 自性我體. 皆轉變無常. 雖

違彼敎. 非現量故. 此二四句中. 違他及俱不

違. □非過攝. 立宗本欲違害他故. 違他非過

下      欄

肉俱不違. 違自及共皆是過收. 現比量等立

義之具. 今旣違之. 無所准憑. 依何立義. 論中

指法. 依共全違. 例餘諸句. 令皆准悉. 此初示

法略顯方隅. 下陳過中非無餘過. 旣止繁議

皆應准解

論比量相違者如說甁等是常  述曰. 比量

體者謂證敵者. 籍立論主. 能立衆相而觀義

智. 宗因相順. 他智順生. 宗旣違因. 他智返

起故所立宗名比量相違. 此中意言. 彼此共

悉甁所作性. 決定無常. 今立爲常. 宗旣違因.

令義乖返. 義乖返故. 他智異生由此宗過名

比量相違. 亦有全分一分四句. 全4分四句

者. 有違自比非他. 如勝論師立和合句義非

實有體. 彼宗自許比知有故. 有違他比非自.

如小乘者對大乘立. 第七末那定非實有. 大

乘5除佛比量知有. 如眼根等爲六依故. 有違

共比. 卽論所陳. 彼此比知甁無常故. 一分四

句者. 有違自一分比非他. 如勝論師對佛法

云. 我六句義皆非實有. 彼說前五現量所得.

和合一句比量知故有違他一分比非自. 如

大乘者對一切有. 說十色處定非實有. 彼說

五根. 除佛已外. 皆比得故. 有違共一分比. 如

明論師對佛法者. 立一切聲是常. 彼宗自說

明論聲常可成宗義. 除此餘聲. 彼此皆說體

是無常. 故成一分. 或是他全自宗一分. 其違

比量同前現量. 全及一分. 皆有俱不違. 易故

不述. 下皆准知. 違自及共可此過收. 違他非

過. 若俱不違. 或非此過. 有相符失. 立量本欲

違他比故. 論中指法. 依共全違. 餘准知爾. 此

經數:一八四○

經名:因明入正理論疏卷中

頁數:一一五

上      欄

中但明宗法自相比量相違. 准因亦有法之

差別. 有法自相. 有法差別比量相違. 因違宗

喩旣有四失. 宗違因喩理亦有四恐文繁□.

所以略之. 至相違決定. 廣當顯示

論自敎相違者如勝論師立聲爲常  述曰.

自敎有二. 一若立所師對他異學自宗承敎.

二若不顧立隨所成敎. 今此但擧自宗承敎.

對他異學. 凡所競理. 必有據憑. 義旣乘於自

宗. 所競何有憑據. 亦有全分一分四句. 全四

句者. 有違自敎非他. 如論說是. 有違他敎非

自. 如佛弟子對聲論師立聲無常. 有違共敎

如勝論師對佛弟子立聲爲常一分四句者.

有違自一分敎非他. 如化地部對薩婆多. 立

三世非有. 違自所宗現世有故. 有違他一分

敎非自. 如化地部對大乘師. 立九無爲皆有

實體. 違大乘師. 除眞如外無實體故. 有違共

一分敎. 如經部師對一切有. 立色處色皆非

實有. [&FFFF]#微非實. 可對成宗. 彼宗非許極微實

有. 違共一分. 或違他全自成一分. 上二四句

唯違他句. 非是過攝. 違自及共皆是過收. 理

如前說. 雖共違敎亦是過收. 但取一分違自

爲失. 故論但說自敎相違. 引自爲證. 他未信

從能立之法必極成故. 對敵申宗. 必乖競

故. 違自憑據卽便爲失. 毁背所師無宗[&FFFF]#故.

若俱不違. 雖非此過. 必有相符極成之1失

2論世間相違者如說懷[&FFFF]#非月有故又如說

言人頂骨淨衆生分故猶如螺貝  述曰. 可

破壞義. 有遷流義名世也. 墮世中故名間. 大

般若云. 是世間出. 故名世間. 造世間故由世

中      欄

間故. 爲世間故. 因世間故屬世間故. 依世間

故名爲世間. 廣如第五百卷說此有二種. 一

非學世間. 除諸學者. 所餘世間所共許法. 二

學者世間. 卽諸聖者所知[&FFFF]#法. 若深妙法便

非世間. 初非學世間者. 卽此所言月是懷[&FFFF]#.

人頂骨不淨. 一切共知月有[&FFFF]#故. 說此因緣.

如西域記. 世間共知死人頂骨爲不淨故. 若

諸外道對佛弟子. 有法不簡擇. 但總說言懷

[&FFFF]#非月. 以有體故. 如日星等. 雖因喩正. 宗違

世間. 故名爲過. 然論但有宗因無喩. 理門論

云. 又若於中由不共故. 無有比量. 爲極成言

相違義遣. 如說懷[&FFFF]#非月有故彼言意顯以

不共世間所共有知故. 無有道理可成比量.

令餘不信者. 信懷[&FFFF]#非月. 是故爲過. 正與此

同此論又言. 如迦波離外道. 此名結□穿人

□□. 以爲□飾. 人有□者. 遂立量言. 人頂骨

淨宗. 衆生分故因. 猶如螺貝喩. 能立因喩雖

無有過. 宗違世間共爲不淨. 是故爲失. 此二

皆是非學世間. 但有違共. 無自他等. 文唯說

全. 理亦應有一分違者. 若有合說懷[&FFFF]#非日

月. 唯月一分違共世間日不違故. 問且如大

師. 周遊西域. 學滿將還. 時戒日王. 王五印

度. 爲設十八日無遮大會. 令大師立義遍諸

天竺. 簡選賢良皆集會所. 遣外道小乘. 競申

論詰. 大師立量. 時人無敢對揚者. 大師立唯

識比量云. 眞故極成色不離於眼識宗. 自許

初三撮眼所不攝故因. 猶如眼識喩. 何故不

犯世間相違. 世間共說色離識故. 答凡因明

法. 所能立中. 若有簡別. 便無過失. 若自比

下        欄

量. 以許言簡. 顯自許之無他隨一等過. 若他

比量. 汝執等言簡. 無違宗等失. 若共比量等.

以勝義言簡. 無違世間自敎等失. 隨其所應.

各有標簡. 此比量中. 有所簡別. 故無諸過. 有

法言眞. 明依勝義. 不依世俗. 故無違於非學

世間. 又顯依大乘殊勝義立. 非依小乘. 亦無

違於阿含等敎色離識有. 亦無違於小乘學者

世間之失. 極成之言. 簡諸小乘後身菩薩染

汚諸色. 一切佛身有漏諸色. 若立爲唯識. 便

有一分自所別不成. 亦有一分違宗之失. 十

方佛色及佛無漏色. 他不許有. 立爲唯識有

他一分所別不成. 其此二因. 皆有隨一一分

所依不成. 說極成言爲簡於此. 立二所餘共

許諸色爲唯識故. 因云初三攝者. 顯十八界

六三之中初三所攝. 不爾便有不定. 違宗. 謂

若不言初三所攝. 但言眼所不攝故. 便有不

定言. 極成之色爲如色識眼所不攝故. 定不

離眼識. 爲如五三眼所不攝故. 極成之色定

離眼識. 若許五三眼所不攝故. 亦不離眼識.

便違自宗. 爲簡此過言初三攝. 其眼所不攝

言. 亦簡不定及法自相決定相違. 謂若不言

眼所不攝. 但言初三所攝故. 作不定言. 極成

之色. 爲如眼識. 初三攝故定不離眼識. 爲如

眼根. 初三攝故非定不離眼識. 由大乘師說

彼眼根. 非定一向說離眼識. 故此不定云非

定不離眼識. 不得說言定離眼識. 作法自相

相違言. 眞故極成色非不離眼識. 初三攝故.

猶如眼根. 由此復有決定相違. 爲簡此3三

過. 故言眼所不攝故. 若爾. 何須自許言耶. 爲

經數:一八四○

經名:因明入正理論疏卷中

頁數:一一六

上      欄

遮有法差別相違過. 故言自許. 非顯極成色.

初三所攝. 眼所不攝. 他所不成. 唯自所許. 謂

眞故極成色. 是有法自相. 不離於眼識. 是法

自相. 定離眼識色. 非定離眼識色. 是有法差

別. 立者意許是不離眼識色. 外人遂作差別

相違言. 極成之色非是不離眼識色. 初三所

攝眼所不攝故. 猶如眼識. 爲遮此過. 故言自

許. 與彼比量作不定言. 極成之色. 爲如眼識.

初三所攝眼所不攝故. 非不離眼識色. 爲如

自許他方佛等色. 初三所攝眼所不攝故. 是

不離眼識色. 若因不言自許. 卽不得以他方

佛色而爲不定. 此言便有隨一過故. 汝立比

量. 旣有此過. 非眞不定. 凡顯他過. 必自無

過. 成眞能立必無似故. 明前所立無有有法

差別相違. 故言自許. 然有新羅順憬法師者.

聲振唐[&FFFF]#學苞大小. 業崇迦葉. 每[&FFFF]#行於杜

多. 心務薄俱. □馳1誡於小欲. 旣而蘊藝西

夏. 傳照東夷. 名道日新. 緇素欽□. 雖彼龍象

不少. 海外時稱獨步. 於此比量作決定相違.

乾封之歲. 寄請師釋云. 眞故極成色定離於

眼識. 自許初三攝眼識不攝故. 猶如眼根. 時

爲釋言. 凡因明法. 若自比量. 宗因喩中皆須

依自. 他共亦爾. 立依自他共. 敵對亦須然.

名善因明無[&FFFF]#謬矣. 前云唯識. 依共比量.

今依自立. 卽一切量皆有此2違. 如佛弟子

對聲生論. 立聲無常. 所作性故. 譬如甁等.

聲生論言聲是其常. 所聞性故. 如自許聲

性. 應是前量決定相違. 彼旣不成. 故依自

比. 不可對共而爲比量. 又宗依共已言極

中       欄

成. 因言自許. 不相符順. 又因便有隨一不成.

大乘不許. 彼自許眼識不攝故. 因於共色轉

故. 又同喩亦有所立不成. 大乘眼根. 非定離

眼識. 根因識果. 非定卽離故. 肉成事智. 通緣

眼根. [&FFFF]#所緣緣. 與能緣眼識. 有定相離義. 又

立言自許. 依共比量. 簡他有法差別相違. 敵

言自許. 顯依自比眼識不攝. 豈相符順. 又

彼比量宗喩二種皆依共比. 唯因依自. 皆相

乖角. 故雖微詞通起. 而未可爲指南. 幸能審

鏡前文. 應亦足爲理極. 上因傍論廣說師宗.

宗中旣標眞故. 無違世間之失. 上說名爲非

學世間. 二學 者世間. 衆多學人所共知故. 若

違深淺二義. 俱得名違自敎. 若唯違於淺義.

亦得名違世間. 深義幽懸. 非是世間所共知

故. 亦有全分一分四句. 是過非過. 皆如自敎

相違中釋. 違學者世間必違自敎故. 論中但

有違非學世間全分俱句. 餘准定然. 凡若宗

標勝義. 如掌斯言. 眞性有爲空. 如幻緣生故.

無爲無有實. 不起似空花. 亦無違自敎世間

等過失

論自語相違者如言我母是其石女  述曰.

宗之所依. 謂法有法. 有法是體. 法是其義. 義

依彼體. 不相乖角. 可相順立. 今言我母. 明知

有子. 復言石女. 明委無兒. 我母之體與石女

義. 有法及法不相依順. 自言旣已乖反. 對敵

何所申立. 故爲過也. 石女正□應爲虛女. 今

順古譯存石女名. 理門論云. 如立一切言皆

是妄. 謂有外道立一切言皆是虛妄. 陳那難

言. 若如汝說諸言皆妄. 則汝所言稱可實事.

下      欄

旣非是妄. 一分實故. 便違有法一切之言. 若

汝所言自是虛妄. 餘言不妄. 汝今妄說. 非妄

作妄. 汝語自妄. 他語不妄. 便違宗法言皆是

妄. 故名自語相違. 若有依敎名爲自語. 此中

亦有全分一分二種四句. 全四句者. 有違自

語非他. 如順世外道對空論言. 四大無實. 彼

說四大必非無實. 彼云無實. 必非四大. 以違

自敎自語非他. 有違他語非自. 如佛法者對

數論言. 彼我非受者. 彼所說我必非非受者.

若非受者. 必非彼我. 故違他敎他語非自. 有

俱違自他語. 謂如一切言皆是妄. 此依違敎

方有諸句. 故此一分句. 亦卽是前一分自敎

相違. 義准應悉. 二四句中. 違自及共. 皆此過

攝. 其違共中. 違他非過. 違自爲失. 故此但名

自語相違. 雖俱不違非此過攝. 兩同必有相

符極成. 故亦過攝. 唯違於他. 總非過攝. 本害

他故. 此說決定自語相違. 亦有兩俱隨一全

分猶預自語相違. 恐繁且止. 至不成中當具

顯示

論能別不極成者如佛弟子對數論師立聲滅

壞  述曰. 若作二科. 上明古似. 下明今似. 今

似有二. 初三闕依. 後一義順. 若爲三科. 上五

顯乖法. 明相違義. 次三顯非有. 明所依無. 成

劫之初. 有外道出. 名劫比羅. 此云黃赤色仙

人. 鬚□面色皆黃赤故. 古云迦毘羅仙人訛

也. 其後弟子. 十八部中上首者. 名筏里沙. 此

名爲雨. 雨際生故. 其雨待黨名雨衆. 梵云僧

□奢薩坦羅. 此名數論. 謂以智數數度諸法.

從數起論. 論能生數. 復名數論. 其學數論. 及

經數:一八四○

經名:因明入正理論疏卷中

頁數:一一七

上      欄

造彼者. 名數論師. 彼說二十五諦. 略爲三. 中

爲四. 廣爲二十五諦. 略爲三者. 謂自性. 變

易. 我知者. 自性者. 古云冥性. 未成大等名自

性. 將成大等亦名勝性. 勝異舊故. 變易者. 謂

中間二十五諦. 非體新生. 根本自性所轉

變故. 我知者. 謂神我. 能受用境有妙用故. 中

爲四者. 一本而非變易. 謂自性. 能成佛故名

本. 非他成故非變易1有變易而非本. 此有二

義. 一云十六諦. 謂十一根及五大. 二云十一

種. 除五大. 2有亦本亦變易. 亦有二義. 一云

七諦. 謂大我執五唯量. 二云十二種. 謂前七

加五大. 能成他故名本. 爲他成故名變易. 四

非本非變易. 謂神我. 不能成他非他成故. 廣

爲二十五諦. 一自性. 二大. 三我執. 四五唯.

五五大. 六五知根. 七五作業根. 八心平等根.

九我知者. 於此九法. 開爲二十五諦. 謂初自

性. 總名自性. 別名三德. 薩□剌奢等摩. 一一

皆有三種德故. 初云薩□. 此云有情及勇健

義. 今取勇義. 剌□云微. 亦名塵□. 今取塵

義. 答摩云闇. 闇鈍之闇. 自性正名勇塵闇也.

言三德者. 如次古名染[&FFFF]#黑. 今名黃赤黑. 舊

名喜憂捨. 今名貪瞋癡. 舊名樂苦癡. 今名樂

苦捨. 由此三德是生死因. 神我本性解脫. 我

思勝境. 三德轉變. 我乃受用. 爲境纏縛. 不得

涅槃. 後厭修道. 我旣不思. 自性不變. 我離境

縛. 便得解脫. 中間二十三諦. 雖是無常而是

轉變. 非有生滅. 自性神我. 用或有無. 體是常

住. 然諸世間無滅壞法. 廣如金七十論及唯

識疏解. 今佛弟子對數論師. 立聲滅壞. 有法

中      欄

之聲. 彼此雖許. 滅壞宗法. 他所不成. 世間無

故. 總無別依. 應更須立. 非眞宗故. 是故爲

失. 如是等義皆如上說. 此有全分一分四句.

全四句. 者. 有自能別不成非他. 如數論師對

佛弟子云. 色聲等五藏識現變. 有法色等雖

此共成. 藏識變現自宗非有. 有他能別不成

非自. 如論所陳. 立聲滅壞. 有俱能別不成. 如

數論師對佛弟子. 說色等五. 德句所收. 彼此

世間無德攝故. 一分四句者. 有自一分能別

不成非他. 如薩婆多對大乘者. 說所造色. 大

種藏識二法所生. 一分藏識自宗無故. 有他

一分能別不成非自. 如佛弟子對數論師. 立

耳等根. 滅壞有易. 有易彼宗可有. 一分滅壞

無故. 有俱一分能別不成. 如勝論師對佛弟

子. 立色等五. 皆從同類及自性生. 同類所生

兩皆許有. 自性所起兩皆無故. 此二四句. 唯

俱成是. 餘皆非攝. 論說於他全分不成. 餘皆

准悉

論所別不極成者如數論師對佛弟子說我是

思  述曰.  卽前數論立神我諦體爲受者由

我思用五塵諸境. 自性便變二十三諦.  故我

是思. 是思宗法彼此共成. 佛法有思是心所

故. 唯有法我. 佛之弟子多分不立. 除正量等

餘皆無故. 理如前說. 此有全分一分四句. 全

四句者. 有自所別不成非他. 如佛弟子對數

論言. 我是無常. 是無常法彼此許有. 有法神

我自所不成. 今此有法不標汝執. 故是宗過.

有簡便無. 有他所別不我非自. 如數論者立

我是思. 有俱所別不成. 如薩婆多對大衆部.

下      欄

立神我實有. 實有可有. 我兩無故. 一分四句

者. 有自一分所別不成非他. 如佛弟子對數

論言. 我及色等皆性是空. 色等許有. 我自無

故. 宗無簡別. 爲過如前. 有他一分所別不成

非自. 如數論師對佛弟子. 立我色等皆□實

有. 佛法不許有我體故. 有俱一分所別不成.

如薩婆多對化地部. 說我去來皆是實有. 世

可俱有. 我俱無故. 此二四句. 唯俱不違非是

過攝. 餘皆是過. 論說他全所別不成. 餘皆准

悉. 問若說我是思所別不成者. 如何可立我

等爲有. 答若有所簡. 卽便無過. 謂我能詮必

有所目. 如色等類. 便無過故. 不爾便成. 上二

過中. 初過亦名所依不成. 能別有故. 後過亦

名能依不成. 所別有故. 兩俱隨一全分一分

皆悉具有. 由是所立不與能依所依之名. 義

准亦有能別所別猶預不成. 偏生疑故. 至因

當知

論俱不極成者如勝論師對佛弟子立我以爲

和合因緣  述曰. 前已偏句. 一有一無. 今兩

俱無. 故亦是過. 成劫之末. 有外道出. 名□露

迦. 此云□□. 晝藏夜出. 遊行乞利. 人以爲

名. 舊云優婁□訛也. 後因夜遊驚傷産婦. 遂

收場□米齊食之. 因此亦號爲蹇拏僕. 云食

米齊仙人. 舊云蹇拏陀訛也. 亦云吠世史迦.

此云勝論. 古云□世師衛世師皆訛也. 造六

句論. 諸論中勝. 或勝人造故名勝論. 此說六

句. 一實. 二德. 三業. 四有. 十句論中亦名爲

同. 俱舍論名總同句義. 五同異. 十句論名俱

分. 六和合. 實有九種. 謂地水火風空時方我

經數:一八四○

經名:因明入正理論疏卷中

頁數:一一八

上      欄

意. 德有二十四. 謂色味香觸數量別性合離

彼性此性覺樂苦欲瞋勤勇重性液性潤性法

非法行聲. 業有五. 謂取捨屈伸行. 有體是一.

實德業三同一有故. 同異體多. 實德業三各

有總別之同異故. 和合唯一. 能令實等不相

離相七之法故. 十八部中上首名戰達羅. 此

云慧月. 造十句論. 此六加四. 謂異. 有能. 無

能. 無說. 廣如勝論宗十句論. 幷唯識疏解. 彼

說地水各□有十四德. 火有十一. 風有九德.

空有六德. 時方各五. 我有十四德. 謂數量別

性合離覺樂苦欲瞋勤勇法非法行. 意有八

德. 和合因緣者. 十句論云. 我云何. 謂是覺樂

苦欲瞋勤勇法非法行等和合因緣. 起智爲

相名我. 謂和合性. 和合諸德與我合時. 我爲

和合因緣. 和合始能和合. 令德與我合. 不爾

便不能. 我之有法此已不成. 和合因緣此亦

非有. 故法有法兩俱不成. 此中不偏取和合.

亦不偏取因緣. 總取和合之因緣故名不成.

不爾便成. 自亦許有. 此中全分及一分. 各有

五種四句. 初四句者. 有自能別不成他所別.

如數論者對勝論云自性體是和合因緣. 所

別他非有. 能別自不成. 有他能別不成自所

別. 如數論師對勝論云和合因緣體是自性.

所別自非有. 能別他不成. 有俱能別不成自

所別. 如數論師對大乘立阿賴耶識是和合

因緣. 所別自不成. 能別俱非有. 有俱能別不

成他所別. 如大乘師對數論立藏識體是和

合因緣所別他不成. 能別俱非有. 第二四句

者. 有自能別不成俱所別. 如數論師對勝論

中      欄

立藏識體是和合因緣. 有他能別不成俱所

別. 如勝論對數論立藏識體是和合因緣. 有

俱能別不成俱所別. 如薩婆多對大乘立我

是和合因緣. 有俱能別不成俱非所別. 唯此

一句. 是前偏句能別不成中全俱非句是. 前

之七句皆是此過. 如能別不成爲加有二四

句. 如是所別不成爲首. 亦有二種四句. 初四

句者. 有自所別不成他能別. 卽前第二句. 有

他所別不成自能別. 卽前第一句. 有俱所別

不成自能別. 卽前第五句. 有俱所別不成他

能別. 卽前第六句. 第二四句者. 有自所別不

成俱能別. 卽前第三句. 有他所別不成俱能

別. 卽前第四句. 有俱所別不成俱能別. 卽前

第七句. 有俱所別不成俱非能別. 非是前說

能別爲首句. 但是偏句所別不成中全俱非

句是. 其前七句皆是此過. 然卽是前七句所

攝. 更無有異. 復有自兩俱不成非他. 如佛弟

子對勝論師立我以爲和合因緣. 有他兩俱

不成非自. 如勝論師對佛弟子立於此義. 有

俱兩俱不成. 如薩婆多對大乘者立於此義.

有俱非自他兩俱不成. 如無過宗. 初三皆過.

第四非過. 上來合說五種全句. 一一離之. 復

爲一分成五別句. 復將自能別一分不成等

句. 對餘全句. 復將全能別不成等句. 對餘一

分句. 皆理定有. 隨其所應. 諸兩俱過. 皆名兩

俱不極成. 諸自他過. 皆名隨一不極成. 由此

亦1兩俱隨一猶預全分一分等過. 能所別中

俱生疑故. 論中且說. 隨他一全分俱不極成.

以示其法餘應准知. 上來三過皆說自相. 若

下      欄

三差別亦有不極成. 如勝論云. 四大種常. 四

大種中. 意之所許實非實攝. 有法差別. 他宗

不許有實攝法. 卽名所別差別他不極成. 如

數論師眼等必爲他用. 爲他用中. 意之所許

積聚他不積聚他. 是法差別. 佛法不許有不

積聚他. 卽名能別差別他不極成. 如大乘師

對數論立識能變色等宗. 此中有法識自相

中. 阿賴耶識心平等根識. 是有法差別. 他不

許有差別藏識. 自不許有心平等識. 其法自

相能變色等中. 生起轉變. 常住轉變是法差

別. 生起轉變他不許有. 常住轉變自不許有.

名兩俱不極成. 於彼三種差別不極成中. 亦

有自他兩俱全分一分等過. 恐厭繁文故不

具述

論相符極成者如說聲是所聞  述曰. 爲二

科中. 今似有二. 上三明闕依. 此一明義順. 若

依三科. 此顯虛功. 對敵申宗. 本諍同異. 依宗

兩順. 枉費成功. 凡對所敵立聲所聞. 必相符

故. 論不標主. 此有全分一分四句. 全四句者.

有符他非自. 如數論師對勝論者立業滅壞.

有符自非他. 如勝論師對數論立業滅壞. 有

俱相符. 如聲是所聞. 有俱不符. 如數論師

對佛法立業滅壞. 一分四句者. 有符他一分

非自. 如薩婆多對數論立我意實有. 說意爲

實兩不相符. 立我實有符他一分. 有符自一

分非他. 如婆婆多對大乘立我及極微二俱

實有. 我體實有兩不相符. 極微有實符自一

分. 有俱符一分. 如薩婆多對勝論立自性及

聲二俱無常. 自性無常兩不相符. 聲是無常

經數:一八四○

經名:因明入正理論疏卷中

頁數:一一九

上      欄

兩符一分. 有俱不符一分. 如薩婆多對大乘

立我體實有. 此諸句中符他兩符全分一分

皆是此過. 符自全分. 或是眞宗. 幷俱不符. 或

是所別能別不成. 俱不極成. 違敎等過. 皆如

理思. 論中但依兩俱全分相符極成以示其

法. 餘令准悉. 問此九過中頗有現量相違. 亦

比量相違耶. 乃至有現量相違. 亦相符極成

耶. 如是現量一箇有八四句. 如是比量一箇

有七. 乃至俱不極成一箇有一. 合三十六一

箇四句. 答此九過中有自他共不共全分一

分. 由是綺互各爲四句. 有是違現非比. 如聲

非所聞. 有違比非現. 如說甁常. 有違現亦比.

如小乘師對大乘立觸處諸色非定心得. 有

違現非自敎. 如違他現非違自敎. 有違自敎

非現. 如勝論師立聲是常. 有違現亦自敎. 諸

違自現必違自敎故. 有違現非世間. 如違自

現非非學世間. 有違世間非現. 如說懷[&FFFF]#非

月. 有違現亦世間. 如說聲非所聞. 有違現非

自語. 如違他現. 有違自語非現. 如說一切言

皆是妄. 有違現亦自語. 如違自現必違自敎

自語. 有違現非能別不成. 如聲非所聞. 有能

別不成非違現. 如對數論立聲滅壞. 有違現

亦能別不成. 如唯違自現及他能別不成. 若

違共現能別必成故. 有違現非所別不成. 如

聲非所聞. 有所別不成非違現. 如對佛弟子

說我是思. 有違現亦所別不成. 如違自現

亦所別不成. 若違共現所別必成故. 有違現

非俱不成. 如聲非所聞. 有俱不成非違現.

如對佛法說我以爲和合因緣. 有違現亦俱

不成. 如違自現他俱不成. 若違共現他俱

中      欄

必成故. 有違現非相符. 如聲非所聞. 有相

符非違現. 如聲所聞. 有違現亦相符. 如違

自現有符他義. 如勝論立覺樂等德. 非我

境界. 若違共現必非相符故. 如是乃至有

俱不成非相符. 如對佛法說我以爲和合因

緣. 有相符非俱不成. 如聲是所聞. 有俱不成

亦相符. 謂自兩俱不成亦相符他故. 如是合

有三十六四句. 頗有現量相違亦比量自敎

相違. 如以現量合二有二十八四句. 以比量

合二有二十一四句. 自敎合二有十五四句.

世間合二有十種四句. 自語合二有六四句.

能別合二有三四句. 所別合二有一四句. 如

是三合總有八十四種四句. 頗有現量相違.

亦比量自敎世間相違耶. 如以現量合三有

二十一四句. 比量合三有十五四句. 自敎合

三或有十種四句. 世間合三有六四句. 自語

合三有三四句. 能別合三有一四句. 如是四

合總有五十六種四句. 頗有現量相違. 亦比

量自敎世間自語相違耶. 如以現量合四有

十五四句. 比量合四有十種四句. 自敎合四

有六四句. 世間合四有三四句. 自語合四有

一四句. 如是五合總有三十五種四句. 頗有

現量相違. 亦比量自敎世間自語相違能別

不極成耶. 如以現量合五有十種四句. 比量

合五有六四句. 自敎合五有三四句. 世間合

五有一四句. 如是六合總有二十種四句. 頗

有現量相違. 亦比量自敎世間自語相違所

別能別不成耶. 如以現量合六有四句. 比

量合六有三四句. 自敎合六有一四句. 如是

下      欄

七合總有十種四句. 頗有現量相違. 亦比量

自敎世間自語相違能別所別俱不成耶. 如

以現量合七有三四句. 比量合七有一四句.

如是八合有四四句. 頗有現量相違. 亦餘八

過耶. 如是九合有一四句. 上來二合乃至八

合. 有二百一十種四句. 幷前一箇三十六種

四句. 總計合二百四十六種四句. 前云且答

現量一箇八種四句. 此論所說現量相違有

四過合. 現量自敎世間自語. 比量亦四. 比量

自敎世間自語. 自敎亦四. 自敎比量世間自

語. 世間二違. 世間比量. 或加自敎. 或加自

語. 自語亦四. 自語比量自敎世間. 能別不成

唯一能別. 雖違他敎. 作他比量皆非失故. 所

別不成唯一所別. 或加比量. 彼後[&FFFF]#思. 許是

我故. 如勝論我. 俱不極成唯違自一. 或加比

量. 彼我非和合因緣許是我故. 如數論我. 相

符唯一. 謂自相符. 如是總說有二違一. 能別

相符. 有二違二. 所別及俱不極成. 有四違四.

現量比量自敎自語. 其世間相違不定或二.

或三. 或四. 如前總爲四類. 如上所說九種過

中. 或少或多. 如各自處. 且爲大例. 一一過中

有自他俱不俱全分一分二種四句. 以現量中

初違自現. 對比量中違自比爲四句云. 有違

自全現非違自全比量. 有違自全比非違自

全現. 有違自全現亦違自全比. 有非違自全

現亦非違自全比. 爲初四句. 其比量中旣有

八句. 如自現相對爲四句. 以現量中餘七.

對比量中八句. 各爲四句亦爾. 如是比1量

2相對爲句. 計有六十四種四句. 如是以現量

經數:一八四○

經名:因明入正理論疏卷中

頁數:一二○

上      欄

八句. 乃至對相符極成八句合計旣現量八

句一箇有八類六十四種四句. 1合成五百一

十二種四句. 以比量句對餘七種六十四種

四句. 合成四百四十八種四句. 自敎對餘六

種六十2四句. 合成三百八十四種四句. 世間

對餘五種六十*四句. 合成三百二十種四句.

自語對餘四種六十*四句. 合成二百五十六

種四句. 能別對餘三種六十*四句. 合成一百

九十二種四句. 所別對餘二種十六*四句. 合

成一百二十八種四句. 俱不極成對餘一種

六十*四句. 總計合有二千三百四種四句. 是

句非句. 准前八句. 各如理思. 恐憂文繁. 所以

略止

論如是多言是遣諸法自相門故不容成故立

無果故. 名似立宗過  述曰. 此第三段隨指

釋結. 如是名言. 牒前九過. 下之三故. 釋過所

由. 名似立宗. 總結成也. 是遣諸法自相門故.

釋立初五相違所由. 此中意說. 宗之有法名

爲自相. 局附自體不共他故. 立敵證智名之

爲門. 由能照顯法自相故. 立法有法. 擬生他

順智. 今標宗義. 他智解返生. 異智旣生. 正解

不起. 無由照解所立宗義. 故故3遣門. 又則

自相名之爲門以能通生敵證智故凡立宗義

能生他智可名爲門. 前五立宗不令自相. 正

生敵證眞智解故. 名遣諸法自相之門. 不容

成4故容謂可有. 宗依無過. 宗可有成. 依旣

不成. 更須成立. 故所立宗不容成也. 故似宗

內. 立次三過. 立無果者. 果謂果利. 對敵申

宗. 本爭先競. 返順他義. 所立無果. 由此相符

中      欄

亦爲過失. 結此九過名似立宗. 然雜集論第

十六云. 立宗者. 謂以所應成. 自所許義. 宣示

於他. 令彼解了. 此簡五失. 師子覺說. 若不言

以所應成者. 自宗已成. 而說示他. 應名一宗.

此言意說. 若非今競所應成義. 但說自宗先

已成義. 應名立宗. 若不言自所許義者. 說示

他宗所應成義應名立宗. 此二以簡相符極

成. 若不言他者. 獨唱此言應名立宗. 今要有

敵5亦爲九過. 彼說無敵亦爲過故. 若不言宣

示者. 以身表示此義應名立宗. 以言能立不

待身故. 若如提婆破外道義. 動身令解亦名

破他. 若不言令他解了者. 聽者未解此義應

名立宗. 卽除相符. 攝餘八過. 他皆未解皆非

眞宗. 或此闕無能立亦非所競之宗. 他未解

故. 或猶預宗. 他未解故. 隨其斷應. 九過中

攝. 准因當知. 若如所安立無一切過量故. 建

立我法自性若有若無. 我法差別遍不遍等.

具足前相. 是名立宗. 若准彼文. 過多於此.

第三第四. 或幷第五少分. 此中無故

論已說似宗當說似因  述曰. 下解似因. 文

分爲二. 初結前生後. 後依標正解. 此初也

論不成不定及與相違是名似因  述曰. 下

依標釋爲二. 初列三名. 後隨別釋. 此初也. 能

立之因不能成宗. 或本非因不成因義. 名爲

不成. 或成所立. 或同異宗. 無楷准名不定. 能

立之因違害宗義. 返成異品名相違. 雖因三

相隨應有過. 俱不能成宗. 應皆名不成. 若後

二相俱有俱無. 異全同分. 同全異分. 俱分難

准不起定成一宗. 令義無所決斷. 與名不決

下      欄

定若後二相. 同無異遍異分同無. 不成所立.

返成異品. 與名相違. 若是初相. 初宗有失. 不

能成宗. 無別勝用. 與名不成. 若因自不成名

不成. 非不能成宗名不成者. 因是誰因. 言自

不成. 離宗獨說有因. 可因自不成6因旣是

宗因. 有過不能堪爲因. 明知不能成宗名不

成. 又若因自不成名不成. 亦應喩自不成名

不成. 非不能成宗因名不成. 能立不成等. 便

徒施設. 又文說不成之義. 皆因於宗不成. 故

知不成非自不成. 是故應如此中所說. 或理

釋言. 因之與喩□自不成. 兩俱非因. 隨一非

因. 於因生疑. 因無所依. 喩無能立. 或無所

立. 或二俱無. 義不明顯. 體不成喩. 由此因喩

□自不成. 理亦無7失

論不成有四一兩俱不成二隨一不成三猶預

不成四所依不成   述曰. 下隨別釋有三. 初

不成. 次不定. 後相違. 初文有二. 初標數列

名. 後隨列別釋. 此初也. 凡立比量. 因後宗

前. 將已極成. 成未共許. 彼此俱謂因於有法

非有. 不能成宗. 故名兩俱不成. 一許一不許

因於有法有. 非兩俱極成. 故名隨一不成. 說

因依有法. 決定可成宗. 說因旣猶預. 其宗不

定成. 名猶預不成. 無因依有法. 有法通有無.

有因依有法. 有法唯須有. 因依有法無. 無依

因不立. 名所依不成. 故初相過. 立此四種

論如成立聲爲無常等若言是眼所見性故兩

俱不成  述曰. 別釋爲四. 初二句宗. 次二句

因. 後一句結. 如勝論對聲論立聲無常宗. 眼

所見因. 凡宗法因必兩俱許. 依宗有法. 而成